Kamu bisa jelasin ke aku soal Air Itam, Pulau Pinang dalam bahasa melayu?

Air Itam atau Ayer Itam merupakan bandar popular di Pulau Pinang, Malaysia. Kawasan Air Itam meliputi Bukit Bendera, Jalan Thean Teik, Jalan Padang Tembak (Boundary Rd.), Jalan Kampung Pisang, Kampung Melayu, Paya Terubong, Dhoby Ghaut dan Farlim. Air Itam merupakan kawasan kediaman dan juga kawasan komersial perniagaan. Kini, populasi penduduk di Air Itam pun semakin meningkat. Papan jalan Pusat Bandar Air Itam ada diwujud di Pulau Pinang selepas Gelugor.

Antara tempat pelancongan yang terkenal ialah Bukit Bendera (Penang Hill) yang telah dibuka semula pada tahun 2011 setelah menjalani beberapa siri menaiktaraf untuk keselesaan pelancong. Suhu yang dingin di puncak dan pengunjung dapat menikmati pemandangan seluruh negeri dari atas puncak bukit.

Masjid Negeri Pulau Pinang dan Kuil Buddha terbesar iaitu Kek Lok Si atau Pagoda terletak tidak jauh daripada lingkungan bandar ini. Mungkin ramai yang tidak mengetahui di pagoda terdapat bazaar jualan berasaskan konsep tawar-menawar untuk mendapatkan harga berpatutan.

Bandar Baru seperti di Farlim menempatkan beberapa cawangan bank tempatan , cawangan pejabat kerajaan dan swasta, pusat jualan dan servis, restoran, farmasi dan cyber cafe. Beberapa Pasaraya seperti Sunshine, Econsave, dan Billion bertempat di sini. Sunshine Farlim Hypermarket akan berpindah ke Sunshine Tower yang sedang dibina bersebelahan pusat membeli belah sementara Sunshine sekarang (dijangka siap tahun 2011). Restoran makanan segera KFC dan Pizza Hut dan cawangan TM Point terletak di Bandar Baru Farlim. Restoran Mc'Donalds yang terdekat terletak di Farlim Paya Terubong.

Empangan Air Itam turut terletak di sini dekat Kuil Kek Lok Si.

Empangan Air Itam atau Air Itam Dam merupakan tempat rekreasi selain kawasan tadahan air yang terletak di sini. Empangan yang luas membolehkan orang ramai melakukan aktiviti riadah di pagi dan petang. Pintu gerbang kuil budhha terbesar terletak berdekatan jalan utama menuju ke Empangan.

Terdapat beberapa sekolah rendah dan menengah termasuk sekolah jenis kebangsaan terletak di Air Itam. Sekolah Menengah Kebangsaan Air Itam, Sekolah Menengah Jenis Kebangsaan Chung Ling, Sekolah Kebangsaan Sri Aman, Sekolah Kebangsaan Ayer Itam, Sekolah Kebangsaan Sri Indah.

Populasi penduduk di Air Itam majoritinya ialah kaum Cina, diikuti Melayu, India dan lain lain. Perjalanan dari Bandar Air Itam ke Pusat Bandar mengambil masa lebih kurang 15 ke 20 minit dan 30 minit dengan menaiki bas awam, Rapid Penang. Disebabkan lokasi Air Itam berada di tengah, jadi tidak menjadi masalah untuk penduduk bergerak ke bandar utama Georgetown dengan menggunakan satu jalan sehala sama ada menggunakan kenderaan sendiri atau kenderaan awam.

Manakala untuk liputan talian mudah alih 2G, 3G, 4G, di bandar Air Itam agak baik. Sambungan internet 4G melalui paket data telefon bimbit/pintar menujukkan 3 ke 4 signal bar. Perkhidmatan Streamyx juga tersedia dengan kelajuan maksimum 4Mbps (kelajuan terbaru Streamyx: 8Mbps), manakala kawasan tertentu Desa Permata cuma dapat 1Mbps. Jalur Lebar Berkelajuan Tinggi TM, UniFi tersedia di Pulau Pinang, tetapi untuk bandar Air Itam, cuma terdapat di banguan tinggi di GL Garden, Melody Homes, All Seasons Place, Asia Heights, BL Avenue, Jalan Lahat, sejak lewat 2013.